Ehdotus NEUVOSTON PÄÄTÖS ETA:n sekakomiteassa esitettävästä Euroopan unionin kannasta yhteistyötä muilla kuin neljän vapauden alaan kuuluvilla erityisalueilla koskevan pöytäkirjan 31 muuttamiseen /* COM/2012/0592 final - 2012/0286 (NLE) */





PERUSTELUT 1. EHDOTUKSEN TAUSTA Jotta voidaan varmistaa sisämarkkinoiden edellyttämä oikeusvarmuus ja yhdenmukaisuus, ETA:n sekakomitean on otettava kaikki asiaankuuluva unionin lainsäädäntö osaksi ETA-sopimusta mahdollisimman pian sen antamisen jälkeen. ETA-sopimuksen 78 artiklassa määrätään, että sopimuspuolten on syvennettävä ja laajennettava yhteistyötään muun muassa tutkimustyöhön ja teknologiseen kehittämistyöhön liittyvässä unionin toiminnassa. 2. KUULEMISTEN JA VAIKUTUSTENARVIOINTIEN TULOKSET Neuvoston päätösehdotuksen liitteenä olevalla ETA:n sekakomitean päätösluonnoksella muutetaan ETA-sopimuksen pöytäkirjaa 31, joka koskee yhteistyötä muilla kuin neljän vapauden alaan kuuluvilla erityisalueilla, siten, että Islannin osallistumista Euroopan maanseurantaohjelmaan (GMES) jatketaan keskeytyksen jälkeen. Tämä koskee Euroopan maanseurantaohjelmasta (GMES) ja sen ensivaiheen toiminnasta (2011–2013) 22 päivänä syyskuuta 2010 annettua Euroopan parlamentin ja neuvoston asetusta (EU) N:o 911/2010[1]. Islannin osallistuminen GMES-ohjelmaan oli keskeytetty tilapäisesti taloudellisten rajoitteiden vuoksi, kun asetus N:o 911/2010 sisällytettiin ETA-sopimukseen ETA:n sekakomitean päätöksellä N:o 139/2012. Nyt katsotaan aiheelliseksi jatkaa Islannin osallistumista GMES-ohjelmaan keskeytyksen jälkeen. 3. EHDOTUKSEN OIKEUDELLINEN SISÄLTÖ Euroopan talousalueesta tehdyn sopimuksen soveltamista koskevista yksityiskohtaisista säännöistä annetun neuvoston asetuksen (EY) N:o 2894/94 1 artiklan 3 kohdan mukaan neuvosto hyväksyy komission ehdotuksesta unionin puolesta esitettävän kannan tällaisiin päätöksiin. Komissio toimittaa ETA:n sekakomitean päätösluonnoksen neuvoston hyväksyttäväksi unionin kantana. Komissio toivoo voivansa esittää sen ETA:n sekakomiteassa mahdollisimman pian. 2012/0286 (NLE) Ehdotus NEUVOSTON PÄÄTÖS ETA:n sekakomiteassa esitettävästä Euroopan unionin kannasta yhteistyötä muilla kuin neljän vapauden alaan kuuluvilla erityisalueilla koskevan pöytäkirjan 31 muuttamiseen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 189 artiklan yhdessä 218 artiklan 9 kohdan kanssa, ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94[2] ja erityisesti sen 1 artiklan 3 kohdan, ottaa huomioon Euroopan komission ehdotuksen, sekä katsoo seuraavaa: (1) Euroopan talousalueesta tehty sopimus[3], jäljempänä ’ETA-sopimus’, tuli voimaan 1 päivänä tammikuuta 1994. (2) ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31. (3) ETA-sopimuksen pöytäkirja 31 sisältää erityiset määräykset ja järjestelyt, jotka koskevat yhteistyötä muilla kuin neljän vapauden alaan kuuluvilla erityisalueilla. (4) Euroopan maanseurantaohjelmasta (GMES) ja sen ensivaiheen toiminnasta (2011–2013) 22 päivänä syyskuuta 2010 annettu Euroopan parlamentin ja neuvoston asetus (EU) N:o 911/2010[4] sisällytettiin ETA-sopimukseen ETA:n sekakomitean päätöksellä N:o 139/2012[5]. (5) ETA:n sekakomitean päätöksessä N:o 139/2012 säädetään, että asetuksen soveltaminen Islantiin keskeytetään siihen asti, kunnes ETA:n sekakomitea päättää toisin. (6) Asetuksen soveltamista Islantiin on aiheellista jatkaa keskeytyksen jälkeen 1 päivästä tammikuuta 2013. (7) ETA-sopimuksen pöytäkirja 31 olisi sen vuoksi muutettava tämän mukaisesti. (8) Unionin kannan ETA:n sekakomiteassa olisi perustuttava tähän päätökseen liitettyyn päätösluonnokseen, ON HYVÄKSYNYT TÄMÄN PÄÄTÖKSEN: 1 artikla ETA:n sekakomiteassa omaksuttava Euroopan unionin kanta ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn luonnokseen ETA:n sekakomitean päätökseksi. 2 artikla Tämä päätös tulee voimaan päivänä, jona se annetaan. Tehty Brysselissä Neuvoston puolesta Puheenjohtaja LIITE LUONNOS ETA:N SEKAKOMITEAN PÄÄTÖS N:o […], annettu […], yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan, sekä katsoo seuraavaa: (1) Euroopan parlamentin ja neuvoston asetus (EU) N:o 911/2010[6], annettu 22 päivänä syyskuuta 2010, Euroopan maanseurantaohjelmasta (GMES) ja sen ensivaiheen toiminnasta (2011–2013) sisällytettiin ETA-sopimukseen ETA:n sekakomitean päätöksellä N:o 139/2012[7]. (2) Asetuksen soveltamista Islantiin olisi jatkettava keskeytyksen jälkeen. (3) ETA-sopimuksen pöytäkirja 31 olisi näin ollen muutettava, jotta soveltamista voitaisiin jatkaa 1 päivästä tammikuuta 2013, ON HYVÄKSYNYT TÄMÄN PÄÄTÖKSEN: 1 artikla ETA-sopimuksen pöytäkirjassa 31 olevasta 1 artiklan 8 kohdan c alakohdasta poistetaan mukautus e. 2 artikla Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty ETA:n sekakomitealle*. Sitä sovelletaan 1 päivästä tammikuuta 2013. 3 artikla Tämä päätös julkaistaan Euroopan unionin virallisen lehden ETA-osastossa ja ETA-täydennysosassa. Tehty Brysselissä ETA:n sekakomitean puolesta Puheenjohtaja ETA:n sekakomitean sihteerit [1] EUVL L 276, 20.10.2010, s. 1. [2] EYVL L 305, 30.11.1994, s. 6. [3] EYVL L 1, 3.1.1994, s. 3. [4] EUVL L 276, 20.10.2010, s. 1. [5] EUVL L … [6] EUVL L 276, 20.10.2010, s. 1. [7] EUVL L … * [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]